paragraph_text: Marko Mamić, hrvatski reprezentativni rukometaš, rođen je 6. ožujka 1994. godine. Prvo je krenuo, kao i svako drugo dijete sa svega 7 godina, trenirati nogomet. Ljubav prema rukometu razvila se nešto kasnije i to zahvaljujući 4 godine starijem bratu Matiji, koji je trenirao rukomet. Marko bi se često ubacivao na bratove treninge. Jedno vrijeme trenirao je i rukomet i nogomet s 90. godištem, jer u Garešnici nije bilo puno djece njegovog uzrasta. U sedmom razredu odustao je od nogometa i u potpunosti se posvetio rukometu. Nakon što je upisao opću gimnaziju u Garešnici, u kojoj je sjedio u klupi s poznatim Ivanom Severovićem, otišao je igrati prvu ligu u kutinskoj Moslavini. Međutim, put ga nije kao i većinu mladih rukometaša, odveo u PPD Zagreb. Marko se ipak odlučio za švicarski Kadetten Schaffhausen. Iz francuskog Dunkerquea prešao je u poljski Vive Kielce za koji trenutačno nastupa. Marko osim što je uspješan rukometaš student je sportskog menadžmenta. Veliki uspjeh ostvario je na SP-u u Francuskoj protiv Španjolaca kada je ostvario 9 pogodaka i poslao Hrvatsku u polufinale.